Case:00 Interrogation - Joanna Wyngarde

## **Round 1 | 22.30น. วันที่ 6 เดือน 3**

- **เจ้าหน้าที่สอบสวน “Colt Vyacheslav”** และ **จิตแพทย์ “Korka Hunters”** สอบปากคำ **“โจแอนนา ไวน์การ์ด”**

เดินเข้ามาที่ห้องสอบปากคำพร้อมกับกอร์ก้า นั่งลงที่เก้าอี้ด้านหน้าโจเเอนนา คลี่ยิ้มออกเล็กน้อย

**โคลด์:** "สวัสดีครับ ต้องการพบคุณโจเเอนนา ผมนักสืบโคลด์ วยาเชสลาฟ เเละนักจิตเเพทย์ กอร์ก้า ฮันเตอส์ ครับ ขออนุญาตสอบปากคำเรื่องคดีของ เอ็ดเวิร์ด ไวท์การ์ดครับ"

**โจแอนนา ไวน์การ์ด:** มีคนมาแจ้งฉันแล้วล่ะ คุณก็รู้นี่ แวมไพร์อย่างพวกเราน่ะหูตากว้างไกล /ขยับนั่งไขว่ห้าง เชิญค่ะ คุณนักสืบ

**โคลด์**: 1. "ตอนเกิดเหตุ คุณอยู่ที่ไหนครับ ตอนนั้นทำอะไรอยู่?"

**โจแอนนา ไวน์การ์ด:** พักผ่อนอยู่ที่บ้านกับครอบครัวที่แสนอบอุ่น /เธอเอียนหลังพิงพนักเก้าอี้ (ออร่าสีเขียวเข้ม)

**โคลด์:** "ช่วงนี้งานยุ่งมั้ยครับ"

**โจแอนนา ไวน์การ์ด:**ยุ่งจัดเลยล่ะ /ยกมือสำรวจเล็บ หลังจากเอ็ดเวิร์ดตายไป ฉันก็ดูแลทุกอย่างคนเดียว (ออร่าสีเขียวเข้ม)

**โคลด์:** 3. "คุณรู้สึกยังไงกับการตายของเอ็ดเวิร์ด"

**กอร์ก้า:** อยู่ข้างโคลท์ ยังไม่ปริปากพูดอะไร เพียงปราดมองอารมณ์ผู้ต้องหา

**โจแอนนา ไวน์การ์ด:** รู้สึกยังไง!!? พวกคุณกล้าถามฉันแบบนี้เหรอ!!? /เธอแผดเสียงจนเห็นเขี้ยวยาว พวกคุณคิดว่าคนที่เป็นคู่ครองจะรู้สึกยังไงกับการตายของสามีล่ะ!? /เธอสูดหายใจลึก เขาเป็นสามีผู้ภักดี อ่อนโยน และคิดถึงจิตใจของฉันเสมอ... (ออร่าสีเเดง)

**โคลด์:** 11."ความสัมพันธ์ของเอ็ดเวิร์ดกับเบียทริกซ์เป็นอย่างไรครับ คุณทราบมั้ย"

**โจแอนนา ไวน์การ์ด:** ลูกน้อง-เจ้านาย แต่ถ้าพวกเขาจะหิ้วไปกินกันลับหลังฉัน ฉันก็คงต้องรอฟังคำยืนยันจากคุณนักสืบแทนแล้วล่ะ /เธอเบะปาก เสียงขุ่น (ออร่าสีส้ม)

**โคลด์:** "ของขวัญชิ้นล่าสุดที่เอ็ดเวิดให้คุณ?"

**โจแอนนา ไวน์การ์ด:** แหวนแต่งงานไงล่ะ นานจนฉันเกือบจำไม่ได้แล้ว (ออร่าสีเขียวเข้ม)

**โคลด์:** "ปกติคุณใช้น้ำหอมมั้ยครับ เเบร์นดอะไรถ้าใช้"

**โจแอนนา ไวน์การ์ด:** ใช้สิ ฉันใช้ของ Versace จะถามไปทำไม? นี่ฉันไปได้รึยัง? /เสียงขุ่น (ออร่าสีเขียวมะกอก)

**โคลด์ :** "ขอบคุณมากครับ"

**โจแอนนา ไวน์การ์ด:** ด้วยความยินดีคุณนักสืบ เอ็ดเวิร์ดเป็นแวมไพร์ที่น่าเกรงขาม ไม่มีทางที่เขาจะตายอย่างเสียเกียรติแบบนี้ (ออร่าสีเขียวเข้ม)

### **ข้อมูลจากจิตแพทย์**

จิตแพทย์ "กอร์ก้า ฮันเตอร์" เข้าร่วมการสอบสวน โจแอนนา ไวน์การ์ด พบว่า [โจแอนนารู้เรื่องความสัมพันธ์ลับของเอ็ดเวิร์ด]

## **Round 2 | 21.45น. วันที่ 9 เดือน 3**

**เจ้าหน้าที่สอบสวน “Moren Diego”** และ **จิตแพทย์ “Korka Hunters”** สอบปากคำ **“โจแอนนา ไวน์การ์ด”**

**โมเรน ดิเอโก ้:** “สวัสดีครับ คุณโจแอนนา ไวท์กาด ผมเจ้าหน้าที่สอบสวนโมเรน ดิเอโก้และจิตแพทย์กอร์กา ฮันเตอส์ จะขออนุญาตสอบปากคำคดีของ เอ็ดเวิร์ด ไวท์กาดครั้งที่สองครับ”

องครักษ์บ้านไวน์การ์ด: …… /ผายมือทั้งเจ้าหน้าที่ทั้งสองและเดินนำเข้าไปยังห้องรับแขก และคุณรอจนกระทั่งโจแอนนา ไวน์การ์ดเดินเข้ามาในห้องรับแขกกับ

**โมเรน ดิเอโก ้:** ข้อ 4 เขายิ้มและสวัสดีเป็นมารยามก่อนจะเริ่มการสอบปากคำ”คุณพบเอ็ดเวิร์ดล่าสุดเมื่อไร”

**โจแอนนา ไวน์การ์ด:** วันที่ 10 ประมาณเที่ยงคืนกว่า เขากลับบ้านบ้านมา บอกว่าลืมเอกสาร ทานอาหารเสร็จก็เอารถของคีแรนออกไป แล้วเขาก็ไม่กลับมา... /เสียงเธอแผ่วลง(ออร่าสีเขียวเข้ม)

**โมเรน ดิเอโก ้:** ข้อ 13 "เสียใจกับเรื่องนี้ด้วยนะครับ...แล้วชีวิตคู่ระหว่างคุณกับเอดเวิร์ดในช่วง3-4ปีมานี้เป็นอย่างไรบ้าง”

**โจแอนนา ไวน์การ์ด:** ก็เหมือนๆเดิม /เธอเอนหลังพิงพนักโซฟาด้วยสีหน้านิ่งเรียบ เราทะเลาะกันด้วยเรื่องหยุมหยิม เช่น ฉันไม่ควรใส่รองเท้าสีแดงเข้าร่วมการประชุม หรือ ฉันบังคับให้เขาใส่เนกไทสีเสร่อๆเพื่อทำให้เขาอับอายในสภา /เธอพูดไม่หยุดก่อนจะถอนหายใจทิ้ง แต่มันเป็นเรื่องปกติภายในครอบครัว... คุณว่าจริงไหม?(ออร่าสีเขียวเข้ม)

**โมเรน ดิเอโก ้:**ข้อ 9 ”รู้จักวินเซนต์หรือไม่ มีความสัมพันธ์กันอย่างไร ระยะหลังเอ็ดเวิร์ดได้พูดถึงว่ายังไงบ้าง”

**โจแอนนา ไวน์การ์ด:** รู้จัก รู้จักดีเลยล่ะ …..เขาเพิ่งขึ้นเป็นผู้นำ ถึงจะใหม่แต่ก็มีความสามารถ แมนฮัตตันไม่ได้ใหญ่เกินไปที่จะรู้จักเขาหรอกนะ ถ้าไม่นับเรื่องความขี้วีน หัวร้อนและเป็นไลแคนที่ตัวเหม็นกว่าพวกแวร์วูลฟ์ เขาก็ไม่ได้แย่นักหรอก /เธอไหวไหล่ เอ็ดเวิร์ดก็ดูชื่นชมเขาดี หึ... โลกสวนซะไม่มี (ออร่าสีส้ม)

**โมเรน ดิเอโก ้:**"ไม่ทราบว่าตอนนี้คุณใช้น้ำหอมกลิ่นอะไรอยู่ครับ"

**โจแอนนา ไวน์การ์ด:** สนใจฉันงั้นหรอคุณตำรวจ น่ารักเสียจริง/ยกนิ้วขึ้นม้วนผม เธอควรมีสมาธิกับคดีมากกว่านี้นะ หวังว่าซิลวาจะสอนเธอได้

## **Round 3 | 22.15น. วันที่ 10 เดือน 3**

**เจ้าหน้าที่สอบสวน “Joel Colter”** และ **จิตแพทย์ “Korka Hunters”** สอบปากคำ **“โจแอนนา ไวน์การ์ด”**

**โจเอล โคลเตอร์:** สวัสดีครับ ต้องการพบโจแอนนา ไวน์การ์ด ผมนักสืบโจเอล โคลเตอร์   และจิตแพทย์กอร์การ์ ฮันเตอร์สครับ ขออนุญาตสอบปากคำเรื่องคดีของเอ็ดเวิร์ด   ไวน์การ์ดครับ

**โจแอนนา ไวน์การ์ด:** เรื่องของเอ็ดเวิร์ดสินะ… มีคนมาแจ้งฉันแล้วล่ะ คุณก็รู้นี่ แวมไพร์อย่างพวกเราน่ะหูตากว้างไกล /เชิดหน้า

**โจเอล โคลเตอร์:** “สวัสดีครับคุณนายไวน์การ์ด” เขานั่ง มองท่าทีคนตรงข้ามก่อนจะเปรยขึ้นมา “สำหรับคนที่สามีพึ่งเสียชีวิตไป คุณดูสงบนิ่งจนน่าประหลาดใจทีเดียวนะ (14.)ผมขอดูแหวนแต่งงานของคุณได้ไหม คุณยังมีแก่ใจใส่แหวนแต่งงานอยู่หรือเปล่า?” ระหว่างที่ถามก็เหลือบตาดูมืออีกฝ่าย

**โจแอนนา ไวน์การ์ด:**: /หรี่ตามองจิก พวกคุณเนี่ย เหมาะจะเป็นนักข่าวนะ สนใจไหม? /เธอพูดแล้วยื่นมือซ้ายที่สวมแหวนแต่งงานไว้ที่นิ้วนางข้างซ้าย ...พอใจไหมคุณนักสืบ? (ออร่าสีเขียวเข้ม)

**โจเอล โคลเตอร์:** หรี่ตากับคำกล่าว “พวกคุณแต่งงานกันมานาน พักหลังๆเอ็ดเวิร์ดก็ไม่ค่อยกลับบ้านและทะเลาะกับคุณบ่อย เขาเคยพูดถึงเรื่องหย่าหรือแต่งงานใหม่บ้างหรือเปล่า?”

**โจแอนนา ไวน์การ์ด:** ก็ต้องมีบ้างล่ะ ฉันยังเคยคิดจะบอกเลิกเขาเลย /พูดพลางยกมือดูแหวนแต่งงาน (ออร่าสีเขียวเข้ม)

**โจเอล โคลเตอร์:** “คุณรู้ไหมว่าเอ็ดเวิร์ดสั่งทำแหวนแบบเดียวกับของตัวเองอีกวง คุณคิดว่าเขาจะเอาไปให้ใคร?”

**โจแอนนา ไวน์การ์ด:** เหอะ ว่าแล้วเชียว /พ่นลมหายใจ ...ถ้าเขาจะให้ใคร ฉันก็ไม่รู้หรอก (ออร่าสีแดงเข้ม)

**โจเอล โคลเตอร์:**  คุณบอกเราในการสอบสวนก่อนหน้านี้ว่าขาไปเอ็ดขับรถของคีแรนไปเอง ต่อมาเอ็ดเวิร์ดถูกฆ่าทิ้งศพไว้ในหลุม แล้วหลังจากนั้นใครมันจะเป็นคนขับรถคันนี้กลับเข้ามาในบ้านของคุณ?”

**โจแอนนา ไวน์การ์ด:** เรื่องนั้นฉันไม่รู้หรอก ฉันไม่ได้สนใจว่ารถคันนั้นมันจะไปอยู่ที่ไหน (ออร่าสีเขียวเข้ม)

**โจเอล โคลเตอร์:** เลิกคิ้วแบบไม่เชื่อถืออีกฝ่าย ”คุณจะปฏิเสธว่าไม่รู้ไม่เห็นไม่ได้หรอกนะ เพราะคนนอกไม่มีทางเข้าไปเอารถจอดในบ้านของคุณได้โดยไม่มีใครรู้เห็น ถ้าคุณอ้างว่าไม่รู้ไม่เห็นใครเข้ามาเลย เราอาจต้องอนุมานว่าคุณคือฆาตกรที่ขับรถกลับมาเอง"

**โจแอนนา ไวน์การ์ด:** นี่คุณนักสืบ /ตวัดสายตามอง ถ้าพวกคุณจะอนุมานแบบนั้น ฉันก็ไม่ขัดข้องนะเพราะฉันไม่ได้เป็นคนขับรถคันนั้นไม่ว่ายังไงก็ตาม /ดวงตาสวยคมจ้องอีกฝ่ายกลับ (ออร่าสีเขียวเข้ม)

**โจเอล โคลเตอร์:** “คีแรนบอกเราว่าคุณสั่งให้เขาล้างรถ ทั้งๆที่มันเป็นหลักฐานชิ้นสำคัญ ถ้าคุณอยากให้เราจับฆาตกรให้ได้จริงๆผมว่าคุณคงไม่ทำแบบนั้นแน่” เขาพูดเสียงแข็ง ” รู้่ใช่ไหมว่ามันทำให้คุณดูเหมือนกำลังพยายามทำลายหลักฐาน?”

**โจแอนนา ไวน์การ์ด:** แล้วหลักฐานที่คุณมีก่อนหน้านี้มันไม่พอรึ? นี่ PBI จริงๆเหรอ? /เสียงดูแคลน ฉันควรเขียนลงหน้าหนังสือพิมพ์ยังไงดีเนี่ย? /ยกยิ้ม (ออร่าสีเขียวเข้ม)

**โจเอล โคลเตอร์:** ถอนหายใจ เคาะหัวเข่าเป็นจังหวะเนิบนาบ “(5.)คุณเป็นผู้หญิงสวยและปราดเปรื่อง คุณนายไวน์การ์ด ในคดีนี้คุณคิดว่าใครน่าจะเป็นคนร้าย? คิดว่าจะเป็นเจคอบหรือซิลวาหรือเปล่า?”

**โจแอนนา ไวน์การ์ด:** วินเซนต์ล่ะมั้ง ไม่รู้สิ /ไหวไหล่ ใครๆก็รู้ว่าพวกไลแคนอารมณ์ร้อน สามีชั้นก็ไม่ได้หนุ่มแน่นอะไรขนาดนั้น (ออร่าสีแสด)

**โจเอล โคลเตอร์:** “ระหว่างคุณ เอ็ดเวิร์ด และเจคอบ ใครมีพลังแวมไพร์มากที่สุดเรียงจากมากไปน้อย?”

**โจแอนนา ไวน์การ์ด:** เอ็ดเวิร์ด ฉัน และเจคอบสิ นี่คำถามแบบไหนกัน /ขมวดคิ้ว (ออร่าสีเขียวมะกอก)

**โจเอล โคลเตอร์:** หรี่ตามองผู้ต้องหาที่นั่งอยู่ตรงข้าม “เราพบกลิ่นน้ำหอมของคุณเข้มข้นมากบนตัวของเอ็ดเวิร์ดตอนที่เราพบศพเขา แถมยังพบเส้นผมของคุณตกอยู่ในรถจากัวร์ของคีแรน มีอะไรที่คุณจำเป็นจะต้องบอกผมอีกไหม?”

**โจแอนนา ไวน์การ์ด:** /กลอกตาแบบจงใจให้อีกฝ่ายเห็น ฉันเป็นคู่ครองของเขา ทำไมฉันจะแสดงความเป็นเจ้าของไม่ได้? แล้วรถคันนั้น ฉันก็เคยใช้นั่งไปทำงาน มีอะไรจำเป็นต้องถามฉันอีกไหมคุณนักสืบ? /เสียงเย้ยหยัน (ออร่าสีม่วง)

**โจเอล โคลเตอร์:** “คุณเคยให้การว่าเอ็ดเวิร์ดบอกคุณว่าเขาเข้ามาเอาเอกสาร คุณคิดว่านั่นเป็นเอกสารอะไร รู้ไหมว่ามันสำคัญขนาดไหนที่ทำให้เอ็ดเวิร์ดต้องกลับมาเอาที่บ้านทั้งๆที่เขาไม่ค่อยได้กลับบ้านมาหลายวันแล้ว”

**โจแอนนา ไวน์การ์ด:** เขาเป็นคนมีความรับผิดชอบ ถ้าเอกสารบางอย่างเขาต้องกลับมาเอา เขาก็จะกลับมาเอา (ออร่าสีเขียวเข้ม)

**โจเอล โคลเตอร์:** เอนตัวพิงพนักเก้าอี้ ท่าทีประเมินคนตรงข้าม “คุณรู้ไหมว่าเจคอบให้การว่าคุณมีปัญหากับเอ็ดเวิร์ดเรื่องผลประโยชน์ของบริษัท มันทำให้คุณดูมีแรงจูงใจที่จะฆาตกรรมมากทีเดียวล่ะ คุณคิดว่ายังไง?”

**โจแอนนา ไวน์การ์ด:** เหอะ /กลอกตา คิดดูดีๆนะคุณนักสืบ ฉันเป็นคู่ครองของเขาและมีชื่ออยู่ในบริษัทในฐานะหนึ่งในผู้บริหาร ฉันมีความจำเป็นต้องฆ่าเขาตรงไหนกัน? ถึงเราจะขัดแย้งกันเพราะความเห็นไม่ตรงกัน ฉันก็ไม่เห็นความจำเป็นต้องฆ่าสามีตัวเอง แต่กับเจคอบเนี่ย ฉันก็ไม่แน่ใจนะ คนที่ไม่มีอะไรนอกจากสมบัติเก่าแบบนั้นน่ะ /ยกยิ้มเยาะ (ออร่าสีแดงเข้ม)

**โจเอล โคลเตอร์:** “ผมสงสัยอีกเรื่องนะ....คุณนายไวน์การ์ด.... (15.)หลังจากเอ็ดเวิร์ดตาย   คุณคิดว่าในฐานะนายเหนือคนใหม่ของไวน์การ์ดจะทำให้คุณมีโอกาสได้ตำแหน่งที่นั่งในสภาหรือเปล่า?”

**โจแอนนา ไวน์การ์ด:** มีสิ...คุณคิดว่าเอ็ดเวิร์ดได้เก้าอี้สภาเพราะอะไร ถ้าไม่ใช่เพราะเขากุมอำนาจสื่อหลักของสังคมเราเอาไว้ และฉันในฐานะที่รับหน้าที่ต่อจากเขา มันจะเป็นไปไม่ได้เลยรึ? (ออร่าสีม่วง)

**โจเอล โคลเตอร์:** ...ขอบคุณที่ให้ความร่วมมือ

**โจแอนนา ไวน์การ์ด:** ด้วยความยินดีคุณนักสืบ เอ็ดเวิร์ดเป็นแวมไพร์ที่น่าเกรงขาม ไม่มีทางที่เขาจะตายอย่างเสียเกียรติแบบนี้ (ออร่าสีเขียวเข้ม)

### **ข้อมูลจากจิตแพทย์**

-จากการสอบปากคำโจแอนนา ไวน์การ์ด พบว่าโจแอนนา [ไม่ชอบ เจคอบ อัลเลนและวินเซนต์ ซิลวา]

## **Round 4 | 21.15น. วันที่ 11 เดือน 3**

**เจ้าหน้าที่สอบสวน ‘เจนีวา โจนส์’** และ **จิตแพทย์ ‘ลาพิส แคนเทีย’** สอบปากคำ **“โจแอนนา ไวน์การ์ด”**

**เจนีวา โจนส์ :** "สวัสดีค่ะ ดิฉันเจ้าพนักงานสอบสวนเจนีวา โจนส์ และทางนี้คือจิตแพทย์ลาพิส แคนเทีย ต้องการพบคุณโจแอนนา ไวน์การ์ดเพื่อสอบปากคำเรื่องคดีของคุณเอ็ดเวิร์ด ไวท์การ์ดค่ะ" ยิ้มอย่างสุภาพให้อีกฝ่าย

องครักษ์บ้านไวน์การ์ด: …… /ผายมือทั้งเจ้าหน้าที่ทั้งสองและเดินนำเข้าไปยังห้องรับแขก และคุณรอจนกระทั่งโจแอนนา ไวน์การ์ดเดินเข้ามาในห้องรับแขก

**เจนีวา โจนส์ :** /ผงกศีรษะให้และนั่งลงตรงข้ามอีกฝ่าย ก่อนจะยิ้มให้ "สวัสดีค่ะคุณนายไวน์การ์ด เพื่อไม่เป็นการเสียเวลา ดิฉันจะขอเริ่มเลยนะคะ (ข้อ 6) คุณรู้จักกับเจคอบ อัลเลนใช่ไหมคะ? เขาเป็นเพื่อนของสามีคุณ คุณสนิทสนมกับเขาไหม"

**โจแอนนา ไวน์การ์ด:** รู้จักสิ ฉันยังเป็นห่วงเจค็อบอยู่เหมือนกัน ไม่รู้ว่าเขาจะเป็นยังไงเมื่อรู้ข่าวเอ็ดเวิร์ด /เธอเอ่ยด้วยสีหน้าที่หม่องลง(ออร่าสีแดงเข้ม)

**เจนีวา โจนส์ :** "งั้นเหรอคะ" เธอผงกหัว "งั้นแปลว่าคุณก็ทราบเช่นเดียวกับพวกเราสินะคะ ความสัมพันธ์พิเศษระหว่างสามีคุณกับเขา"

**โจแอนนา ไวน์การ์ด:** แน่นอนค่ะ เจคอบเป็นเพื่อนที่น่ารักและให้ความสำคัญกับเอ็ดเวิร์ดเสมอมา/ยกชาขึ้นจิบ (ออร่าสีแดง)

**เจนีวา โจนส์ :** เธอยิ้ม พูดด้วยน้ำเสียงผ่อนคลาย "ฉันไม่ได้หมายความถึงแง่เพื่อนค่ะ มิสซิสไวน์การ์ด" ก่อนจะเสเปลี่ยนเรื่อง "คุณคีแรนแจ้งเราว่าระหว่างเกิดเหตุออกไปซื้อของใช้ เป็นจริงตามนั้นไหมคะ?"

**โจแอนนา ไวน์การ์ด:** ..../นิ่งคิดไปสักพัก น่าจะใช่นะถ้าฉันจำไม่ผิด มันก็หลายวันแล้ว(ออร่าสีเขียวอ่อน)

**เจนีวา โจนส์ :** "เช่นนั้นรึคะ เขาออกจากบ้านไปหลังจากคุณเอ็ดเวิร์ดประมาณกี่นาทีคะ"

**โจแอนนา ไวน์การ์ด:** คุณคิดว่าฉันจะจับเวลาทุกอย่างที่เกิดขึ้นในชีวิตหรือไง (ออร่าสีแดงเข้ม)

**เจนีวา โจนส์ :** "งั้นหรอคะ ถ้าเช่นนั้นโรงจอดรถของบ้านคุณ ปกติแล้วคนนอกนำรถเข้ามาจอดได้ไหมคะ ใครเป็นคนเปิดประตู"

**โจแอนนา ไวน์การ์ด:** นี่คุณตำรวจ โรงจอดรถของบ้านคุณเอง คุณจะอนุญาตให้คนนอกเข้ามาจอดหรือไง ครอบครัวฉันเป็นนักธุรกิจนะ ไม่ใช่นักการกุศล (ออร่าสีแดง)

**เจนีวา โจนส์ :**เธอผงกหัวรับคำตอบด้วยรอยยิ้ม "ในตอนที่เอ็ดเวิร์ดยังมีชีวิตอยู่ คุณเคยสะกดจิตคีแรน ฟาเบี้ยนมั้ยคะ แล้ววันที่เกิดเหตุได้สะกดจิตเขาบ้างหรือเปล่า?"

**โจแอนนา ไวน์การ์ด:** องครักษ์ทั้งหมดต้องตกอยู่ใต้มนต์สะกดอยู่แล้ว คุณคิดว่าคนธรรมดาจะเดินมาให้กินเลือดฟรีๆหรือไง/ยกมือขึ้นกอดอก (ออร่าสีแดงอ่อน)

**เจนีวา โจนส์ :** "คำถามสุดท้ายแล้วค่ะคุณนาย" ยืดหลังตรงและจ้องไปที่อีกฝ่าย ริมฝีปากยังมีรอยยิ้มสุภาพ  "(ข้อ7)ความสัมพันธ์ของคุณกับคีแรน ฟาเบี้ยน ในตอนที่คุณเอ็ดเวิร์ดยังอยู่ นอกจากองครักษ์กับคู่ครองของนายเหนือแล้ว ไม่มีอะไรนอกเหนือจากนั้นใช่มั้ยคะ"

**โจแอนนา ไวน์การ์ด:** คีแรนน่ะเหรอ?....องครักษ์ที่ฉันไว้ใจที่สุด ทำงานยอดเยี่ยมที่สุด เชื่อฟังฉันที่สุด ตอนนี้ฉันก็เลือกเขามาเป็นคู่ครองแล้ว คงต้องใช้เวลาอีกพักใหญ่ กว่าทุกอย่างจะเข้าที่เข้าท่า(ออร่าสีเขียวเข้ม)

**เจนีวา โจนส์ :** เธอยิ้ม "ขอบคุณมากสำหรับความร่วมมือนะคะ" ก่อนจะลุกขึ้นเดินออกไป

**โจแอนนา ไวน์การ์ด:**ด้วยความยินดีคุณนักสืบ เอ็ดเวิร์ดเป็นแวมไพร์ที่น่าเกรงขาม ไม่มีทางที่เขาจะตายอย่างเสียเกียรติแบบนี้ (ออร่าสีเขียวเข้ม)